Móðir knattspyrnumannsins Arnars Sveins Geirssonar , Guðrún Arnarsdóttir , hefði orðið 55 ára í dag hefði hún lifað . Arnar skrifar hjartnæman pistil til móður sinnar í tilefni dagsins . Arnar Sveinn Geirsson var aðeins 11 ára þegar hann missti móður sína . Á síðustu misserum hefur hann vakið athygli fyrir skrif um foreldramissi . Hann talaði til að mynda opinskátt um missinn í viðtali við Mannlíf í mars . „ Mamma dó í maí árið 2003 eftir í senn langa en snarpa baráttu við krabbamein ef svo má segja . Hún var aldrei lengi á spítala eða mikið sjáanlega veik þannig að ég man ekki mikið eftir henni mjög veikri , helst svona tvær síðustu vikurnar áður en hún dó . Hún greindist fyrst 1993 , þegar ég var tveggja ára , af brjóstakrabba og læknaðist af honum en veiktist svo aftur 1998 og glímdi við það mein þar til hún féll frá , “ sagði Arnar meðal annars í viðtalinu Í dag birti hann hjartnæman pistil á Vísi fyrir móður sína sem hefði orðið 55 ára í dag hefði hún lifað . „ Áður en við myndum vita af væri dagurinn liðinn . Það væri komið að því að þú þyrftir að kveðja í síðasta , síðasta skipti “ . „ Mamma , afmælisdagurinn þinn hefði verið snilld hjá okkur . Reyna að nýta hverja einustu sekúndu til þess að kynnast þér sem fullorðinn maður og leyfa þér að kynnast mér sem fullorðnum manni . Leyfa engu að trufla mig eða okkur . Áður en við myndum vita af væri dagurinn liðinn . Það væri komið að því að þú þyrftir að kveðja í síðasta , síðasta skipti . Og við náðum ekki einu sinni að skála , “ skrifar hann meðal annar .